CELEX: 62021TN0761
Language: fi
Date: 2021-12-06 00:00:00
Title: Asia T-761/21: Kanne 6.12.2021 – Courtois ym. v. komissio

31.1.2022   
            
            
               FI
            
            
               Euroopan unionin virallinen lehti
            
            
               C 51/38
            
         
      Kanne 6.12.2021 – Courtois ym. v. komissio
      (Asia T-761/21)
      (2022/C 51/51)
      Oikeudenkäyntikieli: ranska
      
         Asianosaiset
      
      
         Kantajat: Fabien Courtois (Rueil-Malmaison, Ranska) ja 2088 muuta kantajaa (edustaja: asianajaja A. Durand)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  ottaa kantajien vaatimukset tutkittavaksi ja toteaa ne perustelluiksi
               
            
                  —
               
               
                  kumoaa 24.9.2021 tehdyn implisiittisen hylkäyspäätöksen, joka perustuu siihen, ettei kantajien 13.8.2021 esittämään uudistettuun hakemukseen vastattu
               
            
                  —
               
               
                  velvoittaa komission korvaamaan esillä olevan asian oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1.
               
               
                  Ensimmäinen kanneperuste, joka perustuu kanteen tutkittavaksi ottamiseen. Kantajat vetoavat tältä osin asiavaltuuteensa hakemuksen tekijöinä, joilla on oikeus nostaa kanne Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (1) (jäljempänä asetus N:o 1049/2001) 8 artiklan 3 kohdassa tarkoitetulla tavalla, ja riidanalaisen toimen adressaatteina SEUT 263 artiklan 4 kohdassa tarkoitetulla tavalla. Kantajat toteavat lisäksi, että heillä on oikeussuojan tarve komission 24.9.2021 tekemässä implisiittisessä hylkäyspäätöksessä vastustamansa asiakirjojen tutustumisoikeuden epäämisen perusteella sekä riidanalaisesta päätöksestä kantajien perusoikeuksille aiheutuneen vahingon perusteella.
               
            
                  2.
               
               
                  Toinen kanneperuste, joka perustuu komission päätöksen sisäiseen lainmukaisuuteen. Kantajat väittävät komission loukanneen kantajien oikeutta tutustua asiakirjoihin, kun se tukeutui epätäydellisiin ja virheellisiin perusteisiin. Kantajat lisäävät vetoavansa ylivoimaiseen yleiseen etuun, joka oikeuttaa tutustumisen asiakirjoihin. Kantajat katsovat viimein komission loukanneen suhteellisuusperiaatetta siltä osin kuin se ylitti sen, mikä oli tarpeen tavoitteidensa saavuttamiseksi.
               
            
         (1)  EYVL 2021, L 145, s. 43.